Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 270/14/4403	Nitra, 26.9.2014
EEČ : 2-32-250-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno a, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
 ktoré bolo začaté uznesením vyšetrovateľa Policajného zboru Odboru kriminálnej polície Okresného riaditeľstva Policajného zboru v Nitre pod ČVS: ORP-627/1-VYS-NR-2014 zo dňa 17.04.2014 a ktoému mu bolo vznesené obvinenie uznesením identickej spisovej značky zo dňa 14.05.2014 pre prečin zanedbania povinnej výživy podľa § 207 odsek 1, odsek 3 písmeno a), písmeno c) Trestného zákona v podstate na tom skutkovom základe, že 

v období od XXXXX do 24.11.2013 si ako otec maloletého XXXXX, nar. XXXXX, trvale bytom u matky XXXXX na adrese XXXXX, XXXXX  neplnil riadne a včas vyživovaciu povinnosť, ktorá mu vyplýva zo Zákona o rodine a ktorej výška bola rozsudkom Okresného súdu XXXXX č.k. XXXXX zo dňa 22.05.2013, s nadobudnutou právoplatnosťou dňa 27.05.2013, určená v sume 40,- eur mesačne a ktorú bol povinný platiť vždy do 15-teho dňa v mesiaci vopred do rúk matky počnúc dňom XXXXX, čím takto za obdobie od XXXXX do 24.11.2013 dlhuje na výživnom 480,- eur, pričom XXXXX bolo rozhodnutím Úradu práce, sociálnych vecí a rodiny XXXXX č. NR1/OPHN/SOC/2014/60237-0002 zo dňa 10.03.2014 priznanané náhradné výživné vo výške 40,- eur mesačne a tohto konania sa dopustil napriek tomu, že bol trestným rozkazom Okresného súdu XXXXX sp. zn. 21T/87/2012 zo d¨ľa 17.07.2012, právoplatným dňa 31.07.2012, odsúdený pre prečin zanedbania povinnej výživy podľa § 207 odsek 1, odsek 3 písmeno c) Trestného zákona,

lebo zanikla trestnosť činu

Odôvodnenie:
Vyšetrovateľ Policajného zboru Odboru kriminálnej polície Okresného riaditeľstva Policajného zboru v Nitre (ďalej len vyšetrovateľ PZ) uznesením ČVS: ORP-627/1-VYS-NR-2014 zo dňa 17.04.2014 začal trestné stíhanie vo veci a následne uznesením identickej spisovej značky zo dňa 14.05.2014 vzniesol obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno a), písmeno c) Trestného zákona na vyššie uvedenom skutkovom základe.
	Následne bol na Okresnú prokuratúru XXXXX predložený na vec sa vzťahujúci vyšetrovací spis s návrhom na zastavenie trestného stíhania, z ktorého bolo zistené a preukázané, že obvinený je otcom maloletého XXXXX (rodný list vydaný matričným úradom v Nitre pod por. č. 1706) a preto mal zákonnú povinnosť platiť určené výživné v stanovenej výške 40,- eur mesačne vždy do 15-teho dňa v mesiaci vopred k rukám matky XXXXX počnúc dňom XXXXX, pričom vyživovacia povinnosť mu vyplývala zo Zákona o rodine a tiež z rozsudku Okresného súdu XXXXX č.k. XXXXX zo dňa 22.05.2013, právoplatným dňa 27.05.2013. Obvinený si však túto svoju povinnosť voči svojmu synovi maloletému XXXXX v období od XXXXX do 24.11.2013, keď dňom 25.11.2013 nastúpil výkon trestu odňatia slobody v trvaní jeden rok uloženého mu rozhodnutím Okresného súdu XXXXX sp. zn. 5T/121/2011, riadne a v predpísanej výške neplnil, pričom mal za toto obdobie uhradiť sumu celkovo vo výške 480,-eur. Zo spisového materiálu ďalej vyplynulo, že maloleté dieťa bolo vydané do nebezpečenstva núdze a v dôsledku uvedeného bol rozhodnutím Úradu práce, sociálnych vecí a rodiny č. NR1/OPHN/SOC/2014/60237-0002 zo d¨ľa 10.03.2014 oprávnenej XXXXX priznaný nárok na náhhradné výživné počnúc od 01.11.2013 vo výške súdom určenej sumy výživného. 
	Prečinu zanedbania povinnej výživy podľa  § 207 odsek 1, odsek 3 písmeno a), písmeno c)  Trestného zákona sa dopustí ten, „kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a vydá oprávnenú osobu do nebezpečenstva núdze a hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňľatia slobody  uloženého za taký čin prepustený.“
	Z  dokazovania vykonaného v prípravnom konaní bolo jednoznačne preukázané, že obvinený sa dopustil vyššie citovaného prečinu spôsobom uvedeným vo výrokovej časti tohto uznesenia, nakoľko od XXXXX do 24.11.2013 neuhrádzal riadne príspevok na výživu svojho dieťaťa pravidelne a v celej výške.
Podľa § 215 odsek 1 písmeno h) Trestného poriadku „prokurátor zastaví trestné stíhanie, ak zanikla trestnosť činu.“
	Podľa § 86 písmeno a) Trestného zákona „trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.“
	Z vyšetrovacieho spisu, predovšetkým zo zápisnice o výsluchu svedkyne XXXXX zo dňa 20.08.2014 a tiež z predloženého poštových peňažných poukazov č. 60 zo dňa 23.05.2014 v sume 500,- eur, č. 6592E zo dňaa 15.07.2014 v sume 13,67 € a č. 1629E zo dňa 15.08.2014 v sume 14,52 eur jednoznačne vyplýva, že obvinený čiastkovo uhradil dlh na výživnom v plnej výške, ktorý mu vznikol v rozhodnom období. Súčasne z výpovede svedkyne XXXXX vyplynulo, že neplnenie si vyživovacej povinnosti zo strany obvineného nemalo vo vzťahu k maloletému synovi trvalo nepriaznivé následky. Úhradu dlžného výživného deklaroval aj obvinený v zápisnici o výsluchu obvineného zo dňa 22.09.2014.
	Vychádzajúc z uvedeného  je zrejmé, že v danom prípade je možné  s poukazom na fakt, že neplnenie vyživovacej povinnosti zo strany obvineného nezanechalo trvalo nepriaznivé následky, použiť osobitné ustanovenie o účinnej ľútosti v zmysle § 86 písmeno a) Trestného zákona.
	S poukazom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú je možné podať do troch dní od doručenia uznesenia na Krajskú prokuratúru XXXXX cestou  
Okresnej prokuratúry XXXXX. Sťažnosť má odkladný účinok.  

JUDr. Miroslava Jahnátková
prokurátorka